9. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.2/95/46373 της 17 Ιουν./2 Ιουλ. 1975 (ΦΕΚ Β΄ 703) Περί μεταφοράς μαθημάτων εις το επόμενον έτος σπουδών φοιτητών της Θεολογικής Σχολής του Παν/μίου Αθηνών. Έχοντες υπ’ όψει: 1.Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρου 1 του Ν.Δ/τος 4263/1962 (ΦΕΚ 187/τ.Α΄) περί κυρώσεως της υπ’ αριθ. 107/1962 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων και 2.Την πρότασιν της Θεολογικής Σχολής του Παν/μίου Αθηνών (Συνεδρία 22.4.1975), αποφασίζομεν: Φοιτηταί της Θεολογικής Σχολής του Παν/μίου Αθηνών, εγγραφέντες το πρώτον κατά το Πανεπιστημιακόν έτος 1973-74, μετεγγραφέντες εξ ετέρων Σχολών το πρώτον κατά το Παν/κόν έτος 1973-74 και οι ανανεώσαντες την εγγραφήν των κατά το ανωτέρω Παν/κόν έτος, οίτινες εδήλωσαν συμμετοχήν ή συμμετέσχον των τμηματικών εξετάσεων του Παν/κού έτους 1973-74, δύνανται ανανεούντες την εγγραφήν των δια το επόμενον έτος σπουδών, κατά το Παν/κόν έτος 1974-75, να εξετασθώσιν ομού μετά των μαθημάτων του έτους τούτου τα μαθήματα, εις τα οποία δεν εξητάσθησαν ή εξητάσθησαν ανεπιτυχώς, από της προσεχούς περιόδου τμηματικών εξετάσεων του Παν/κού έτους 1974-75. 